જ્યારે બોલિવૂડમાં આ બાબતે દરેક વ્યક્તિના જુદા-જુદા વિચારો છે. કોઈ આ બનાવને શર્મનાક કહે છે તો કોઈ એમ પણ કહે છે કે લોકો આ વાતને સમજી નથી શક્યા, રવિના ટંડને ટ્વિટ કરીને આ વાતને ઘટિયા બતાવી છે અને પાપોનની ધરપકડ કરવાનું પણ કહ્યું છે. આ ઘટનાનો ભોગ બનનાર પ્રતિયોગિતાના પરિવાર પર દબાણ કરવામાં આવી રહ્યું છે કે આ આખી વાતને દબાવી દે. જે લોકો આનો બચાવ કરે છે તે શરમજનક છે.સુચિત્રા કૃષ્ણમૂર્તિએ તો પાપોનને ઉલ્લેખીને કહ્યું કે, ‘જો મારી દીકરી સાથે કોઈ આવંુ કરે તો હું તેની બરોબર ધોલાઈ કરું. જેના કારણે બીજું કોઈ આવી હરકત ન કરી શકે.’ ગોહરખાન કહે છે, ‘પિતા જેવો પ્રેમ આપવા માટે હાથ પર કિસ કરવાની જરૃર નથી. ગાલ ખેંચીને પણ પ્રેમ બતાવી શકાત. કોઈ નાબાલિક દીકરીને કિસ કરતા શરમ આવવી જોઈએ.’ જ્યારે ફરાહ ખાન કહે છે, ‘પાપોનને હું ઓળખું છું. તે ઘણો સારો માણસ છે, પરંતુ જ્યારે મેં વીડિયો જોયો તો હું હેરાન થઈ, તેનો ઇરાદો ભલે ખરાબ નથી, પરંતુ જો મારી દીકરીઓ સાથે પણ આવંુ થાય તો મને ચોક્કસથી ખરાબ લાગે. લોકોએ બીજાનાં બાળકો પર આ રીતે પ્રેમ બતાવાની કોઈ જરૃર નથી.